देश विरोधी आर्टिकल लिखने और टेरर फंडिग का आरोप, लोकल आतंकियों से भी कनेक्शन
Jammu Kashmir Journalist Article Controversy - Who Is Peerzada Faisal? All You Need To Know.  जम्मू की एक अदालत ने देश विरोधी आर्टिकल लिखने को लेकर एक पत्रकार और रिसर्च स्कॉलर पर आरोप तय किए हैं। इन पर गैरकानूनी गतिविधियां रोकथाम अधिनियम (UAPA)
जम्मू की एक अदालत ने देश विरोधी आर्टिकल लिखने को लेकर एक पत्रकार और रिसर्च स्कॉलर पर आरोप तय किए हैं। इन पर गैरकानूनी गतिविधियां रोकथाम अधिनियम (UAPA) के तहत आरोप लगाए गए। एक अधिकारी ने बताया कि NIA एक्ट के तहत नियुक्त किए गए स्पेशल जज अश्विनी कुमार ने गुरुवार को ये आरोप तय किए।
इस मामले में पत्रकार पीरजादा फहाद शाह और कश्मीर यूनिवर्सिटी के स्कॉलर अब्दुल अला फाजिली को गिरफ्तार किया गया था। अब्दुल फाजिली ने एक आर्टिकल ‘गुलामी की बेड़ियां टूट जाएंगी’ लिखा था। इस आर्टिकल को पत्रकार फहाद शाह ने अपनी वेबसाइट ‘कश्मीर वाला’ में छापा था।
आर्टिकल्स के जरिए आतंकवाद को बढ़ावा देते थे
मामले से जुड़े अधिकारी ने बताया, ये दोनों अपने आर्टिकल्स से आतंकवाद को बढ़ावा देते थे। आतंकवादियों का महिमामंडन करते थे। वे जम्मू-कश्मीर के युवाओं को कट्टरपंथ की राह पर धकेलना चाहते थे। वे उन्हें भड़काकर अलगाववादी और आतंकवादी संगठनों में शामिल कराना चाहते थे।
ये लोग आतंकवादियों और अलगाववादियों के पक्ष में एंटी-इंडिया नैरेटिव चला रहे थे। इसके लिए इन्हें विदेशी एजेंसियों और आतंकवादी संगठनों से फंडिग मिलती थी। जांच में पक्का हो गया कि आरोपी सीमा पार के अलगाववादियों के संपर्क में थे। वे कई लोकल आतंकवादियों से भी जुड़े हुए थे।
कोर्ट ने सबूतों को पर्याप्त माना
जम्मू-कश्मीर की स्टेट इन्वेस्टिगेशन एजेंसी (SIA) इस मामले की जांच कर रही है। SIA को पिछले साल अप्रैल में इस मामले की जानकारी मिली थी। SIA ने पिछले साल 13 अक्टूबर को विशेष जज की कोर्ट में चार्टशीट दायर की थी।
SIA की दलीलों को सुनने के बाद अदालत ने कहा कि आरोपियों के खिलाफ इकट्ठे किए गए सबूत पर्याप्त हैं और आरोप तय कर दिए।
UAPA के तहत तय किए गए आरोप 
फाजिली पर UAPA की धारा 13 और 18 एवं IPC की धारा 121, 153 बी और धारा 201 के तहत आरोप तय किए गए। वहीं फहाद शाह पर UAPA की धारा 13 और 18, IPC की धारा 21, 153 बी, 35 और धारा 39 के तहत आरोप तय किए गए हैं।
जम्मू-कश्मीर में 8 जगह चला तलाशी अभियान
SIA ने आज टेरर-फंडिग मामले में जम्मू-कश्मीर में 8 जगहों पर तलाशी अभियान चलाया। अधिकारियों के मुताबिक, 1.5 करोड़ से ज्यादा रुपए क्राउड फंडिग और टेरर सोर्सेज से इकट्ठे किए गए थे। इनका इस्तेमाल अलगाववादी और आतंकवादी अभियानों को बढ़ावा देने के लिए किया गया।
ये पैसे अलगाववादी मौलवी सर्जन बरकती के जरिए लोगों तक पहुंचते थे। आज बरकती के रिश्तेदारों के घर भी तलाशी अभियान चलाया गया।
NIA ने भी पत्रकार को हिरासत में लिया था
मंगलवार को टेरर फंडिंग केस में नेशनल इन्वेस्टिगेशन एजेंसी (NIA) जम्मू-कश्मीर में कई लोकेशंस पर छापेमारी की। कुलगाम, पुलवामा, अनंतनाग और शोपियां में संदिग्ध लोगों के घरों की तलाशी ली गई। NIA ने पुलवामा से एक पत्रकार सरताज अल्ताफ भट को हिरासत में लिया। वे लोकल न्यूज आउटलेट ग्रोइंग कश्मीर में काम करते हें।
NIA पिछले कुछ दिनों से जम्मू-कश्मीर में प्रतिबंधित आतंकी संगठनों के मुखिया और सदस्यों की आतंकी गतिविधियों को लेकर छापेमारी कर रहा है। ये संगठन साइबर स्पेस का इस्तेमाल करके अल्पसंख्यक और सुरक्षाबलों को टारगेट कर रहे थे। साथ ही समुदायों के बीच अशांति फैलाने की कोशिश कर रहे थे। पूरी खबर पढ़ें...